मनिका विश्वकर्मा

मनिका विश्‍वकर्मा एक भारतीय मॉडल और सौंदर्य प्रतियोगिता शीर्षकधारक हैं, जिन्हें 18 अगस्त 2025 को जयपुर में मिस यूनिवर्स इंडिया 2025 का ताज पहनाया गया। उन्होंने 21 नवंबर 2025 को थाईलैंड में आयोजित मिस यूनिवर्स 2025 प्रतियोगिता में भारत का प्रतिनिधित्व किया।

प्रारंभिक जीवन

मनिका राजस्थान के श्रीगंगानगर की रहने वाली हैं और वर्तमान में दिल्ली में रहती हैं। वह दिल्ली विश्वविद्यालय के माता सुंदरि कॉलेज फॉर वीमेन से राजनीति विज्ञान और अर्थशास्त्र में स्नातक की पढ़ाई कर रही हैं और अभी अंतिम वर्ष में हैं।

मनिका नेशनल कैडेट कॉर्प्स (एनसीसी) से स्नातक हैं। वह एक प्रशिक्षित शास्त्रीय नृत्यांगना और विज़ुअल आर्टिस्ट हैं। उनके कला-कार्य को ललित कला अकादमी और सर जे जे स्कूल ऑफ आर्ट जैसी संस्थाओं द्वारा सराहा गया है।
मनिका “न्यूरोनोवा” नामक एक पहल की संस्थापक हैं, जिसका उद्देश्य न्यूरोडाइवर्जेंस (जैसे ध्यानाभाव एवं अतिसक्रियता विकार) को एक कमी नहीं बल्कि एक क्षमता के रूप में समझने को बढ़ावा देना है और समाज की सोच में सकारात्मक बदलाव लाना है।

प्रतियोगिताएं
मिस यूनीवर्स इंडिया 2024
2024 में, मनिका को मिस यूनिवर्स राजस्थान का ताज मिला और उन्होंने जयपुर में 22 सितंबर को आयोजित मिस यूनिवर्स इंडिया 2024 प्रतियोगिता में अपने राज्य का प्रतिनिधित्व किया। वे टॉप 20 सेमी-फाइनलिस्ट में शामिल हुईं और “बेस्ट इन स्पीच” सबटाइटल अवॉर्ड में टॉप 5 में रहीं। मिस यूनिवर्स राजस्थान के रूप में उन्होंने भारत सरकार के विदेश मंत्रालय के तत्वावधान में आयोजित बिम्सटेक सेवोकॉन में भारत का प्रतिनिधित्व किया।

मिस यूनीवर्स इंडिया 2025
20 जून 2024 को दिल्ली में हुई फाइनल ऑडिशन इवेंट के दौरान वाइल्डकार्ड एंट्रेंट के रूप में मनिका को मिस यूनिवर्स इंडिया 2025 की नेशनल फाइनलिस्ट घोषित किया गया। 18 अगस्त 2025 को उन्होंने अपनी पूर्ववर्ती रिया सिंघा से ताज पाकर मिस यूनिवर्स इंडिया 2025 का खिताब जीता। प्रतियोगिता के दौरान उन्हें बेस्ट इन पर्सनल इंटरव्यू और मिस ब्यूटीफुल स्माइल के सबटाइटल अवॉर्ड मिले, और बेस्ट इन स्पीच कैटेगरी में वे टॉप 5 में रहीं।

मिस यूनीवर्स 2025
मनिका ने भारत का प्रतिनिधित्व 21 नवंबर 2025 को थाईलैंड के नोन्थाबुरी प्रान्त के पाक क्रेट स्थित इम्पैक्ट चैलेंजर हॉल में हुए मिस यूनिवर्स 2025 पेजेंट में किया। वह टॉप 30 सेमी-फाइनलिस्ट में शामिल रही, जिससे 2019 से अब तक मिस यूनिवर्स में भारत की लगातार प्लेसमेंट की परंपरा बनी रही।

सन्दर्भ

बाहरी कड़ियाँ

श्रेणी:जीवित लोग
श्रेणी:भारतीय सौंदर्य प्रतियोगिता विजेता
श्रेणी:भारतीय महिला मॉडल
श्रेणी:जयपुर के लोग
श्रेणी:राजस्थान के लोग
श्रेणी:2003 में जन्मे लोग